Tänases saates:
Palvetasin ajal, kui tundsin end halvasti.
Teistel päevadel esitasin küsimusi,
miks ei leia kedagi, kes mind armastaks,
miks ma ei saa naasta koju.
PÖÖRDEPUNKT
Tere tulemast saatesse.
Kui sul on vaja meeldetuletust, et oled oluline
ja su elul on väärtus, oled täna õiges kohas.
Esmalt, kui oled nagu mina, kellele meeldib süüa,
peaks ka füüsiline treening olema oluline osa sinu päevast,
sest selleta ei näeks sa mu imelisi muskleid.
Kas oled mõelnud kunagi palvetamisest kui treeningust?
Järgnevas videolõigus räägib Kathy Edwards,
miks on vaimne treening sama oluline kui füüsiline.
Näib, et see noormees liigub kiirelt eikuhugi.
Ta jookseb ringiratast sama vana teed.
Näib igav ja kasutu, eks?
Eksid.
Näib, et ta ei jõua kuhugi,
kuid tal on kindel eesmärk,
mistõttu jookseb ta ringiratast samal teel.
Ta ei loobu, kuna teab, et iga ringiga
jõuab ta lähemale tulemusele, mida ta tahab näha.
Kõlab kui palve.
Palve on kindlasti vaimne treening.
Sageli võime tunda,
et teeme palvetades kui ringe, ilma et midagi juhtuks.
Ärritunu ja väsinuna võime tunda, et palve on igav ja kasutu.
Kas pole?
Eksid.
Ta jätkab jooksmist, kuna teab, et treeningul on mõju.
Sinagi pead teadma, et palvetamisel on kaal.
Sul võib minna veidi aega, et näeksid selle tulemust
aga kui oled järjekindel, näed, et palvetreeningust on lõpuks kasu.
Mõtle sellele.
Palveta järjepidevalt, täpselt nagu füüsilise trenniga.
Luban, et näed tulemust, kui sa ei anna alla.
Järgmiseks.
Lugu poisist, kes käis üheksa aastat orbudekodu süsteemis kodust koju.
Sügaval südames tahtis ta
püsivat kodu ja pere, keda saab nimetada enda omaks.
Lõpuks näis, et teda viimaks adopteeritakse,
kuid adopteerimine ei õnnestunud, mistõttu ta süda murdus.
Vaatame.
Vahel tundsin end pahasena, vihasena ja kadununa.
Mind võeti turvalisest kodust ja pandi võõrasse kodusse.
Mul polnud abi ega kellegi poole pöörduda.
Anthony sattus orbudekodusse 6-aastaselt,
kuna ta bioloogiline ema tarvitas uimasteid ja jäi uuesti rasedaks.
Ta teadis Jumala armastust oma vanaema kaudu
ja püüdis hoida lootusest kinni ka karmis olukorras.
Palvetasin vahel, kui tundsin end halvasti.
Teistel päevadel esitasin küsimusi, miks olen siin,
miks ei leia kedagi, kes mind armastaks,
miks ma ei saa naasta koju.
Ta elas ühiskodus üheksa aastat,
lootes, et keegi adopteerib ta, kuid kartes, et teda veetakse alt.
Ma ei lootnud ülemäära.
Ma ei tahtnud, et lootused oleksid liialt kõrged ja siis need nurjuksid.
Tahtsin, et see õnnestuks.
Tahtsin süsteemist välja saada ega tahtnud olla riigi ülalpeetav.
Tahtsin armastavat pere ning oma kodu.
Adopteerimine nurjus, kui ta oli 15-aastane
ja ta hakkas lootust kaotama.
Ta sattus keskkoolis probleemidesse
ja saadeti Pathways Alternative kooli, kus kohtas õpetajat dr Bennie Berryt.
Ta pakkus, et annab vabatahtlikult iga päeva alguses koolivande.
Ta esindas kooli koolitusel ja oli vabatahtlikuks lipukandjaks.
See avaldas mulle muljet ja olin kindel, et see poiss on juht.
Ta erines teistest, kuna võttis initsiatiivi.
Bennie oli vallaline ja tal polnud lapsi.
Klassis tegid õpilased nalja,
et armastavad dr Berryt ja sooviksid, et ta oleks nende ema.
Anthony tegi ka pakkumise, kuid ta ei teinud nalja.
Rääkisime peredest ja mõned ütlesid,
et on püüdnud, et dr Berry võtaks neid oma koju.
Anthony ütles, et võin võtta ta päriselt enda koju.
Ütlesin, et nii ei saa, kuna ta vanemad annavad endast parima.
"Pea oma vanematest lugu nagu pead minust lugu
ja sinuga saab kõik korda," ütlesin.
"Ei, mõtlen päriselt, kuna olen orbudekodus." ütles ta.
Mõned õpilased ja ka mina ei teadnud seda.
Olime üllatunud, et ta on orb.
Ütlesin: "Jah, võid mind adopteerida.
Kas oled mõelnud adopteerimisele?"
Rääkisime sellest sügavuti.
Ütlesin, et kui ta oleks minu laps, peab ta hästi käituma.
"Kui kaua?" küsis ta vastu.
"Igavesti," vastasin.
Ta ütles, et võin ise uurida, et teda saab adopteerida.
Anthony andis Benniele oma andmed ja adopteerimislehekülje.
Ma ei olnud kunagi mõelnud adopteerimisele,
kuna ma ei teadnud seda protsessi.
Teadsin adopteerimisest vaid filmide kaudu.
Ma ei uskunud esimestel päevadel,
et suudaksin seda teha.
Kui hakkasin lahkuma, ütlesin, et ta ei unustaks mind.
Ta ei teinudki seda.
Kui see samm sai käega katsutavaks, pidin palvetama kõige pärast.
Palusin, et Jumal juhiks mu samme ja kõike, mida plaanin teha.
Palusin, et Jumal näitaks mulle, kas see on vaid mu emotsioon
või on see tõesti samm, mida peaksin tegema.
Tundsin, et Jumal näitas mulle, et seda peangi tegema sammhaaval.
Ta juhtis iga päev.
Bennie üllatuseks ei olnud adopteerimisel takistusi.
Peagi alustati katseajaga.
2017. a riiklikul adopteerimispäeval adopteeris Bennie ametlikult Anthony.
Olin väga närvis.
Bennie oli väga õhinal ja ärevil,
kas see tõesti juhtubki ning see päev on käes.
Me mõlemad ei suutnud sellele eelnenud päeval magada.
Veetsime enamiku ajast üksteisega rääkides.
See oli väga hea kokku kasvamise periood.
Riiklik adopteerimise päev oli mulle emotsionaalne.
Mu nimi pandi ta sünnitunnistusele ning ta nimi muudeti ametlikult.
See sai sel päeval reaalseks.
Kõik, mille eest olin palvetanud
ja iga samm, milleks olin palunud Jumalalt juhtimist,
oli viinud mind tee lõppu.
See oli tehtud.
Olime ametlikult perekond ja keegi ei saanud seda muuta.
Tõid mind sellest läbi
Tänulikkus on parim märksõna, mis iseloomustaks seda pere.
Nad olid tänulikud nii üksteisele kui Jumalale,
kes avas ukse ja nende südame.
Ta tõi meid terve tee ja kandis meid läbi.
Täpselt nagu kandis risti.
Olen tänulik, et ta armastab mind
ja võttis 15-aastase, peagi 16-aastaseks saava poisi koju.
Olin probleemne poiss.
Olen õnnelik, kuna ei arvanud, et mul on kunagi pere.
Olen õnnelik.
See, et keegi minuvanune saab adopteeritud, on haruldane.
Ma ei teadnud, et suudan armastada kedagi nii palju,
peale oma vanemate.
Vajasin teda arvatavasti sama palju või enamgi kui ta mind.
Ma ei ütle seda talle sageli,
kuna ei taha, et ta arvaks, et tal on minu üle suur mõju.
Olen tema üle väga uhke.
Tänan Jumalat võimaluse eest aidata vormida kedagi,
kellest tean, et teeb suurepäraseid asju.
See puudutas südant.
Psalm 68:7: "Jumal paneb üksildased elama majadesse (ingl "peredesse")."
Me ei peaks elama üksi.
Julgustan sindki kaaluma adopteerimist.
Tee esimene ususamm,
ava oma kodu ja süda vajadustes lapsele.
Sarnaselt Bennyga võid avastada sellest ootamatu õnnistuse.
Püsi meiega.
Jätkame pärast pausi.
PÖÖRDEPUNKT
"Ent iga võistleja on kasin kõiges;
nemad küll selleks, et saada krooni, mis ei kesta,
aga meie, et saada igavest krooni." 1. Korintlastele 9:25
Sinu pöördepunkt ei pea piirduma saatega.
Jälgi meid ka sotsiaalmeedias.
PÖÖRDEPUNKT
Tere tulemast tagasi.
Kas oled kunagi tundnud, et tahaksid elu osas alla anda?
Kui see on tõsi, ei ole sa üksi.
Järgmises loos mees, kes sai elult nii palju lööke,
et jõudis enesetapulävele.
Vaatame koos.
Sina oled põhjus, miks elan
Gospelartist John Akpanke laulud
on andnud lootust ja tervendanud haavatud südameid.
See kuulus laul sündis ta elu pimedaimal eluhetkel.
Üles kasvades oli Johnnie kirg muusika vastu.
Ta isa oli pastor ja misjonär ning kaasas lapsi kirikuteenistusse.
Mäletan, et isa vaatas mind ühel päeval ja ütles:
"Sinust saab hea kristlane."
Ta aga ei teadnud, mis on minu sees.
Johnnie oli kiriku peale vihane,
kuna koges, et isa tööd ei olnud piisavalt tasustatud,
mistõttu oli nende pere vaene.
Seepärast ei tahtnud Johnnie Jumalaga mingit suhet.
Kibedus mõjutas ka ta haridusteed.
Kukkusin põhikooli lõpueksamitel läbi ja mu isa pidi mind aitama.
Lõpueksamite tegemisel kohtus ta teismeliste kristlastega,
kes kuulutasid Johnniele evangeeliumi ja ta andis oma elu Jumalale.
Keskkoolis hakkas Johnnie arendama oma muusikalist andi.
Ühinesin kooli laulukooriga ning arenesin seal.
Ülikoolis toimus läbimurre.
Ühinesin muusikalise koosseisuga ning kasvasime koos.
1990. a asutas Johnnie ülikoolis oma sõpradega uue kollektiivi.
Minust sai grupi peasolist.
Olime kaua aega koos.
Me nimeks oli Leviidid.
Reisisime üle kogu riigi.
Käisime tol ajal pea igas suures koguduses.
Johnnie abiellus ja sai pere, kuid elu muutus talle raskeks.
Ta muusikaline grupp läks laiali
ja ta üksikesinemised tõid talle harva sissetulekuid.
Arved kuhjusid ja ta pere kannatas.
Ma ei suutnud neid toita ega maksta üüri eest.
Olukord oli nii halb, et pidin nad saatma oma ema juurde.
Ühel päeval mõtles Johnnie lihtsale väljapääsuteele.
Pesin sel õhtul.
Tekkis mõte, et olen kasutu ega saa eluga hakkama,
mistõttu mu ema ja vennad kannavad mu naise ja laste eest hoolt,
seega kui armastan neid, on parem, kui suren ära.
Minu kõrval istus üks naine.
Pesin pesu ja kuna see mõte tuli mu pähe, ütlesin:
"See elu, mida elan, ei ole hea. Parem oleks olla surnud."
Naine ei teadnud, mida mõtlen ja ütles: "Nii on.
Ma ei tea, miks keegi selline üldse elab."
Võtsin seda kui kinnitust oma mõttele.
Arvasin, et see on hea mõte.
Mida rohkem ta sellele mõtles,
seda enam veendus, et surm on ainus võimalus.
Olin otsustanud teha enesetapu.
Pidin veel välja mõtlema, kuidas.
Järgmisel hommikul tegeles Johnnie nööril pesuga,
kui kuulis häält.
Püüdsin kuulata.
Hääl laulis midagi.
Minuni jõudis vaid üks laulurida:
"Sina oled põhjus, miks elan.
Sina oled minu jaoks.
Sina oled minu jaoks."
Lõpetasin sellele keskendumise ja mõtlesin taas suitsiidile,
püüdes välja mõelda, mis viisi seda teha.
Kuulsin taas seda rida.
Püüdsin seda kõrvale lükata, kuid see ei õnnestunud.
Johnnie läks hiljem kiriku kooriproovi.
Ta mõtetes oli dilemma enesetapu ning nende laulusõnade vahel.
Kirikusse jõudes olin üksi.
Läksin lavale klaveri taha.
Panin käed klaverile ja kõik teised lauluread tulid minuni.
"Sina oled põhjus, miks elan.
Sina oled minu jaoks.
Miks peaksin kartma, kui mul oled Sina.
Olen ümbritsetud Sinu armastusest.
Sinu igavesest armastusest.
Miks peaksin hoolima, mida inimesed ütlevad,
kui nad ei tea, mida sa mulle tähendad?"
Puhkesin seejärel nutma.
Nutsin kõvasti, kuna mõistsin, et Jumal ütles seeläbi mulle:
"Ma ei taha, et sa sureksid vaid elaksid."
Johnnie sõnul olid laulusõnad kui sõnad Jumalalt,
mis muutsid ta südame keset ta depressiooni.
Kui kõik mu sõbrad jätsid mind ja olin täiesti üksi
Kui mu probleemide koorem rõhus mind maha
Ja keegi isegi ei hoolinud
Ütlesin endale, et on parem, kui suren
Siis sosistasid mulle lohutavaid sõnu
Need kõlasid kui muusika mu kõrvadele
Ütlesid, et läheksin edasi ja kõik saab korda
Andsid tugevuse mu vaimule ja seisan nüüd tugevalt
Seepärast ütlen
Sina oled põhjus, miks elan
Sina oled minu jaoks
Mõne aja pärast muutusid asjaolud Johnnie jaoks.
Olud ei muutunud automaatselt.
Järgmisel päeval ei olnud kõik muutunud.
Möödus pea aasta või enam, kuid asjaolud muutusid.
Lõpuks muutus Johnnie finantsseis
ning ta muusika leidis vastuvõtu kogu Nigeerias ja kaugemal,
nii kirikutes kui sotsiaalmeedias.
Tema sõnul kasutab Jumal ta tunnistust nende jaoks,
kes lähevad elus läbi väga rasketest olukordadest.
Lähed läbi ühe protsessi,
kuid jõuad selle lõpus pärale, särades nagu kuld.
See juhtub kindlasti.
Ärkasin iga päev naeratusega, kui mõtlesin sellele laulule.
Kui ärkasin hommikul, mõistsin, et mulle on lootust.
Igale Jumala lapsele on lootust.
Mulle meenus kirjakoht Johannese 10:10:
"Varas ei tule muu pärast kui varastama ja tapma ja hukkama.
Mina (Jeesus) olen tulnud, et neil oleks elu, ja oleks seda ülirohkesti."
Jumal lubab anda sulle ilu tuha asemele
ja rõõmuõli leina asemele ning muuta su kurbus rõõmuks.
Luba Tal panna laul sinu südamesse.
See algab vestlusest Temaga, kui kutsud Jeesuse enda südamesse.
Palveta neid sõnu minuga.
Issand Jeesus.
Annan täna oma elu Sinule.
Tunnistan, et olen patune ja Sinuta on mu lõpp lootusetu.
Tean, et surid ristil minu eest.
Võtan Su armastuse vastu ja palun, et tuleksid mu südamesse
ja teeksid minust uue inimese.
Tänan, et surid minu eest.
Tänan, et tegid mind uueks looduks.
Aamen.
Pärast pausi vestlen naisega, kes on näinud üleloomulikku,
samuti, kuidas inimeste jäsemed kasvavad tagasi.
Lähemalt pärast pausi.
PÖÖRDEPUNKT
Kui tunned, et kogu maailm kukub kui sulle kaela..
..kust võiksid leida toetust?
PÖÖRDEPUNKT
Dr Faith Wokomal on eri rolle.
Ta on kaaspastor koguduses Legacy Church Põhja-Karolinas,
ärinaine, abikaasa ja ema, kel on doktorikraad psühholoogias.
Ta aitab inimestel mõista nende valu põhjust
oma hiljutises raamatus "Marked", et mõistaksime Jumala kutset me elus.
Tere tulemast saatesse, dr Faith.
Tänan, et olete meiega. - Aitäh, et kutsusite.
Kust pärineb perenimi Wokoma? - Nigeeriast.
Ohsa!
Olen nigeerlasega abielus.
Fantastiline. Tegid õige valiku. - Just nii.
See on tohutu õnnistus.
Sinu raamat on "Marked",
mis selgitab ja aitab mõista Jumala kutset inimeste elus.
Mida mõtled sõna "märgitud" all?
Kõik kristlased on kui ära märgitud ja peaksid tegema erakordseid asju.
Usun sedasama,
et Jumal laseb sul teatud ajal minna teatud asjadest läbi.
Ta ei tekita seda sulle, kuid laseb minna läbi teatud asjadest,
et tuleksid toime teatud asjadega, millega teised ei tuleks ehk toime
või aitab sul teenida võimekusega, mida kellelgi teisel ehk pole.
Oma raamatus "Marked" räägin erilisest eraldamisest.
Kristlastena oleme kõik eraldatud Jumala auhiilguseks,
kuid on erilisi kutsumusi neile,
kes peavad Jumala riiki märkimisväärsel viisil laiendama.
Raamatus räägin mõningatest asjadest,
mida olen märganud nõustaja ja pastorina,
mis viitab sellele, et oled valitud millekski erakordseks.
Tood raamatus välja 20 tunnust, mis viitavad, et oled märgitud.
Üheks on, kui oled kui prohveteeringute magnet.
Ohsa.
Kui olen jumalateenistustel,
siis sageli keegi prohveteerib ja mu naine alati ohkab,
miks küll tema ei saa mõnda prohveteeringut vaid mina.
Miks on see viide, et oled märgitud?
Sageli tahab Jumal kinnitada seda,
milleks Ta on sind kutsunud ja mida Ta parasjagu teeb.
Sageli need, kes on eraldatud või märgitud,
kogevad äärmiselt raskeid perioode, kõrbe perioode,
kus keegi neid ei mõista või nad on jäetud üksi.
Usun, et prohvetlus on üks viis,
mida Jumal kasutab, et kedagi julgustada.
Vahel on ka tõsi, et need, kes on märgitud, ei soovi seda.
Nad tahavad olla normaalsed. - Jätke mind rahule.
Jumal annab prohvetlikke sõnumeid,
et neid julgustada, et Tal on neile kindel ülesanne.
Nimeta mõni viide veel, kuigi me ei jõua rääkida kõigist.
Seda raamatut on niivõrd lihtne lugeda.
Too veel mõni näide viitest,
mida oled nõustaja ja pastorina näinud mustrina esile tulevat.
Oleme näinud, et vaenlane ei tea muidugi kõike su elust
aga kui tuled esile, hakkab ta sind täpsemalt uurima.
Näiteks koged raskuseid, tunned murtuna või avastad,
et sind on lapsena peaaegu aborteeritud või elad vaesuses.
Olen näinud, et Jumal laseb sel tulla, et Ta võiks saada au.
Raske on aga, et kui lähed neist asjadest läbi
ega leia eesmärki nende läbi.
Raamatuga tahan anda mõista,
et Jumal ei vaata sind üksnes kannatamas ja valudes
vaid Ta tahab aidata sul seda lahti mõtestada.
Näiteks on olnud surmalähedasi kogemusi,
vaesust, kiusamist, kus koged, et su häälel pole mõju.
Jumal kasutab seda kõike,
et tuua esile enda täiust ja eesmärki sinus.
Milline osa on selles inimesel endal?
Sageli need, kes on millekski kutsutud,
ütlevad: "Jumal, kui kutsud, siis tee seda ise."
Meil on kindlasti oma osa.
Usun, et Jumala südames on plaan me jaoks.
Ta on aga isa, mitte isand, kes sind armutult peksab, et alistuksid.
Ta kutsub sind partneriks, et avastaksid, mida see tähendab.
Vaenlane tahab, et usuksime, et Jumal saab au, kui kannatame,
kuid Jumal ütleb, et kui annad Talle enda valu, raskused,
saab Ta teha sellest midagi.
Meie peame teadvustama,
et meie ja ka ehk me pere on seda kogenud,
kuid mida tahab Jumal sellest esile tuua.
Ta toob tuhast esile ilu ja annab rõõmu leina asemele.
Siiski peame Teda otsima ja uskuma,
et on midagi enamat kui see, millest oleme läbi läinud.
Kuidas tean ja eristan, kas olen Jumala poolt märgitud
ja peaksin Teda selleks südamega otsima
või tahan hoopis kuulsust ja tuntust?
Märgitud inimesed sageli ei taha seda.
Nad võiksid seda ka saada,
kuid sageli püüavad märgitud inimesed mõista,
miks on nende elu kulgenud nagu see on läinud.
Kõik ei ole halb, kui oled märgitud.
Ehk oled saanud isegi edutatud.
Oled alati juht, isegi kui sa ei taha olla juht.
Selle põhjuseks ei ole aga tuua sellele isikule au.
Sageli teevad nad asju,
kuna keegi teine ei tule esile, et seda teha
või keegi teine ei lahenda probleemi, mida nad märkavad.
Sageli ei ole nende motiiviks saada tuntust või kuulsust
vaid aidata lahendada miski, mis teeb nende südamele valu.
Mis siis, kui sa ei täida, milleks oled märgitud?
Usun, et Jumal armastab sind ja kuulud Talle, olenemata kõigest.
Usun, et Jumala unistus sinu jaoks ei sure enne kui sa sured.
Siiski on vaja piisavalt teavet.
Ehk sa ei ole prohvetlikus keskkonnas,
kus inimesed saavad sind julgustada edasi minema.
Usun, et Jumal kasutab sind seal, kus oled sellega, mida Talle annad.
Mõnedel meist on palju õli ja mõnel vaid väheke.
Siiski võta see ja anna Jumalale.
Usun, et Jumal saab enam au, kui oleme kuulekad ja liigume edasi,
mitte kui püüame jätta endast märki.
Me liigume eesmärgi poole.
Ma ei tea, kas me kunagi täidame kõike, milleks oleme loodud,
kuid peaksime siiski püüdlema selle poole.
Dr Faith, kas saaksite kiirelt palvetada vaatajate pärast,
kelle vaim on elavnenud, kui kuulsid sind rääkimas
ning mõistavad, kes nad on ja et on Jumala auks märgitud.
Palun palveta nende eest.
Issand, täname kõikide eest, kes meid vaatavad.
Tänan, et oleme kõik eraldatud millekski suurepäraseks ja auliseks.
Vabastan julgustuse, sihi ja Jumala Sõna.
Seisan vastu sellele valule,
mida nad on pidanud kannatama möödunud perioodidel.
Palvetan, et võtaksid ja teeksid selle kauniks Sinu ajal.
Jeesuse nimel, aamen.
Dr Faith, suur aitäh, et tulid täna saatesse.
Tänan, et kutsusite.
Ma ei tea paremat viisi saate lõpetamiseks.
Nägemist ja Jumal õnnistagu teid.
Jumal on tõeline
Kui kahtled, helista minu numbrile
Helista minu numbrile
Kui kahtled, helista minu numbrile
Helista minu numbrile
Jumal on tõeline
Jumal elab
Minu Jumal on tõeline
Helista minu numbrile, ma räägin sulle
Ma tõestan seda
Kui kahtled, helista minu numbrile
Tõlge: Mailis Lepp